|  |  |
| --- | --- |
| **Pöytäkirja** |  |
|  |  |
|  |  |
|  |  |

**Keskipitkä aikavälin ilmastopolitiikan suunnitelman (KAISU) valmistelua tukevan työryhmän kokous**

Aika: 9.4.2021, klo 10.00 – 11.50

Paikka: Skype

Paikalla: Jarmo Muurman (pj.), Iris Mäntylä (siht.), Miia Berger, Magnus Cederlöf, Petri Hirvonen, Saara Jääskeläinen, Tuomo Kalliokoski, Tiina Koljonen, Bettina Lemström, Johannes Lounasheimo, Sari Rapinoja, Kaisa Ryynänen, Jukka Uosukainen, Birgitta Vainio-Mattila, Ilari Valjus, Jyri Seppälä, Antti Lehtilä

1. Kokouksen avaus ja edellisen pöytäkirjan hyväksyminen

Avattiin kokous ja hyväksyttiin edellisen kokouksen pöytäkirja.

2. HIISI – WEM-skenaario

Tiina Koljonen (VTT) esitteli Hiisi-hankkeen tarkentunutta WEM-skenaariota. Skenaarion laskennassa on käytetty TIMES-VTT-mallia sekä toimialojen tiekarttoja soveltuvin osin. Tarkentuneen WEM-skenaarion mukaan Suomen 2035 kokonaispäästöt olisivat 34,2 Mt, joista taakanjakosektorin osuus olisi 20,8 Mt.

Keskusteltiin skenaarioon sisällytetyistä oletuksista ja päästökehitysarvioihin vaikuttaneista tekijöistä. Laskennassa on käytetty AR5 kertoimia. 1.1.2020 lähtien päätettyjä toimia ei ole sisällytetty WEM-skenaarioon. Pidettiin tärkeänä, että skenaarion oletukset dokumentoidaan huolellisesti. Dokumentaatio on laadinnassa VTT:llä.

3. Kaisu-työn lyhyt tilannekatsauskierros kultakin sektorilta

Johannes Lounasheimo (YM) kertoi Kaisun kirjoitustyön etenemisestä. Luvun neljä osalta muistuteltiin vastuutahoja puuttuvista osioista, joihin lukeutuvat liikenne, rakennusten energiakäyttö, F-kaasut ja muut toimet. Kappaleen 4.2.7 (Muut) työnjaosta päätetään myöhemmin TEM:n ja YM:n kesken.

4. Työpajatilaisuuden anti

Iris Mäntylä ja Miia Berger kertoivat terveiset 8.4 pidetystä sektorityöpajatilaisuudesta. Tilaisuus oli osallistujien palautteen perusteella onnistunut. Motiva toimittaa yhteenvedon tilaisuudesta ja siellä kerätystä aineistosta.

5. Sektorikatsaus: maatalous

Birgitta Vainio-Mattila (MMM) esitteli sektorikatsauksen maatalouden päästövähennyksistä. Maatalouden tulevaisuuden toimien osalta odotetaan uuden CAP:n valmistumista. MMM toimittanut Lukelle listan uusista toimista, joiden vaikuttavuutta parhaillaan arvioidaan. Myös toimenpidelistan ulkopuolisten potentiaalisten toimien vaikutusta ja hyväksyttävyyttä selvitetään.

Esityksen pohjalta keskusteltiin päästövähennyshyötyjen jakaantumisesta monille toimialoille. Kaisun kannalta olennaista on selvittää, millä sektorilla lopulliset päästövähennykset tapahtuvat (esimerkkinä biokaasun tuotannon edistäminen). Monelta osin maatalouden päästövähennystoimet kulkevat käsi kädessä maankäyttösektorin toimien kanssa ja rajanveto maatalouden ja maankäyttösektorin toimien välillä saattaa olla haasteellista, mutta tästä on tulossa arvio. Esityskalvot jaetaan tiimeriin, mutta kalvot pidettävä toistaiseksi sisäisessä käytössä tulevan lainsäädännön epävarmuuksista johtuen.

6. Muut asiat

Keskusteltiin Kaisussa käytettävästä tavoitetasosta. Esille nostettiin kysymys siitä, tulisiko Kaisussa esitettyjen toimien perustua mahdollisesti kiristyvään tavoitteeseen (-47%). Ilmastopaneelin näkemyksen mukaan Kaisun tulisi perustua 47% tavoitteelle. Kaisun tavoitteenasettelu otetaan työryhmän seuraavan kokouksen asialistalle.

7. Kokouksen päätös

Seuraava kokous järjestetään noin kolmen viikon päästä.